El Pla Territorial permet edificar prop d'l milió de noves places, "un creixement inassumible per Mallorca" segons Terraferida\nTerraferida ha sol· licitat al Consell que desclassifiqui 2.090 hectàrees de sòls edificables i aturi l'edificació del sòl rústic. Acaba la legislatura i la institució insular, que disposa de les competències urbanístiques, no ha protegit ni un metre quadrat susceptible de ser urbanitzat, tot i el compromís del President Ensenyat al discurs d'investidura. A Mallorca quedaria sòl per edificar prop d'un milió de places residencials i turístiques, una xifra que aboca Mallorca al col· lapse.\nRemarca que un estudi de la Conselleria de Territori diu que queda sòl vacant (urbà i urbanitzable) per edificar 112.620 habitatges (1). Per altra part al sòl rústic quedarien prop de 102.000 parcel·les edificables (2). La suma d'aquests dos sòls permet construir 214.620 habitatges. El Govern xifra en 2,5 els habitants potencials per habitatge, el que dóna un creixement de 536.550 habitants. L'estudi sobre la zonificació encarregat pel Consell però, qüestiona aquesta xifra i diu que s'hauria de revisar a l'alça, perquè la ràtio per edifici de lloguer turístic és de 6,1 places. Just que els nous habitatges acollissin 3,5 habitants cada un, el creixement es dispararia fins als 751.170 habitants.\nL'estudi del Govern detalla el sòl vacant per municipis. Els que tenen més sòl que podria acabar urbanitzant-se són Palma, Calvià, Marratxí, Capdepera, Llucmajor i Manacor (taula 2). Els 10 municipis amb més sòl edificable sumen 67.176 habitatges edificables, que consumirien 1.413 hectàrees i albergarien una població de 169 .000- 235.081 (depèn del càlcul 2,5 o 3,5 habitants/habitatge).\nAquestes vies de creixement però, no són les úniques: Cal sumar tot el creixement potencial del sòl urbà ja edificat (plantes baixes que poden afegir 3, 5, 10 ... alçades), les places turístiques il·legals i els habitatges il·legals a fora vila. Sobre aquestes darreres 3 vies de creixement no hi ha dades. Tot plegat fa que es pugui estimar el creixement potencial de Mallorca en prop d'l milió de places/habitants.\nEl desembre de 2018 data clau per frenar el creixement o generar una allau.\nLa nova llei d'urbanisme (LUIB) interpel· la als ajuntaments a decidir si desclassifiquen el sòl vacant sense serveis abans del 29 de desembre de 2018. A partir d'aquí part d'aquests sols poden esdevenir urbans, el que generaria una nova allau urbanística. Les nostres estimacions situen la capacitat de creixement urbanístic al sòl urbanitzable no desenvolupat en prop de 40.000 habitatges potencials, que podrien ser desclassiflcats a cost O. Els municipis però, per falta d'interès o de mitjans, no han modificat els seus plantejaments. L'única excepció és Valldemossa, que va desclassificar 3 hectàrees, una petit exemple que mostra que amb voluntat es pot eliminar creixement a cost zero.\nPer a Terraferida, No cal prendre decisions que ens aboca al col· lapse.\nEl Consell no pot seguir sense prendre cap decisió mentre la construcció i la població segueixen augmentant fins a posar en perill els recursos naturals i la capacitat de les infraestructures. El creixement està disparat al sòl rústic, de fet sols dins 2017 el Consell va atorgar més de 500 llicències per edificar grans xalets. Cal per tant, redirigir al sector de la construcció cap als espais que ja estan urbanitzats, abans de dispersar més habitatges. Tot plegat transforma el paisatge, l'escala illenca, multiplica les necessitats de mobilitat, incrementa el malbaratament d'aigua i energia, etc. Aquesta legislatura ha estat nefasta pel territori, però podria valer la pena si el Consell prengués aquestes tres mesures:\n- Protegir el sòl rústic.\n- Desclassiflcar el sòl vacant sense serveis\n- Baixar les densitats d'edificació a certs sòls urbans consolidats.


Escalas torna amb "Sara i els silencis", un relat sobre el què no diem | Mataró Audiovisual\nEscalas torna amb "Sara i els silencis", un relat sobre el què no diem\nMarc Rodriguez dl., 15/10/2018 - 09:50\n“Sara i els silencis” és el títol de la segona novel·la de Maria Escalas, un relat que reflexiona sobre totes aquelles qüestions que no diem. Allò que queda dins i guardem durant temps. La Sara n’és la protagonista, una persona prolífica i creativa que ha de superar els entrebancs que li imposa la vida. Reptes que li permeten valorar la gent que té a prop. Escalas assegura el llibre qüestiona el rol que se li ha atorgat a la dona i obre un munt d’opcions possibles perquè tothom pugui fer allò que realment vol.\nL’escriptora torna a escena després de l’èxit de la seva òpera prima: ’”Abans que el retorn torni cendra”. El nou relat no defuig temes actuals que semblen tabú: el càncer, les relacions homosexuals i moltes pors. Per canalitzar- les i transportar els lectors, l’escriptora també ha fet servir la música, un art que coneix bé. Escales assegura que la novel·la també es pot escoltar, perquè parla del gran poder que té la música.\nLa novel·la es presentarà a Mataró el proper 20 d’octubre a la Biblioteca Pompeu Fabra. Serà una presentació amb un concert inclòs, en què podran escoltar-se cançons del llibre i comptarà amb la participació del Cor ciutat de Mataró. A més, els beneficis de la recaptació es destinaran a Maresme Oncològic.


Casal d'estiu del Ginebró | Ginebró\nJa tenim a punt les activitats d’estiu 2022!\nCasals, colònies, excursions, sortides i un munt d’activitats per viure i gaudir de l’estiu al màxim! Les activitats d’estiu estan obertes a tots els alumnes de l’escola, i també hi són benvinguts/des infants i joves d’altres escoles que s’hi vulguin apuntar.\nA les activitats d’estiu del Ginebró, gaudim del temps de lleure i trenquem amb la rutina del curs! A més, són un complement a la formació integral dels infants i joves durant les vacances d’estiu, en què potenciem els valors cívics i de convivència.\nDe 3 a 6 anys: Un estiu de música i ritme\nDe 6 a 10 anys: Aquest estiu som exploradors\nDe 10 a 14 anys: Vacances d’aventura i diversió\nDe 14 a 18 anys: Viu l’estiu al màxim\nUs presentem la proposta d’activitats d’estiu adaptades als diferents grups d’edat. I com a novetat, enguany les inscripcions son online a través dels links que veureu a continuació:\nEtapa 6-10 (De 6 a 10 anys)\nEtapa 10-14 (De 10 a 14 anys)\nESO3-4, Batx i Cicles (De 14 a 18 anys)


Un vídeo feminista de tres emprenedores gironines rep més de deu milions de visites a internet - Social.cat\nUn vídeo feminista de tres emprenedores gironines rep més de deu milions de visites a internet\nLes autores es mostren “molt sorpreses” amb la repercussió i ja l'han subtitulat a l'anglès perquè arribi al món anglosaxó\nDilluns, 16 d'abril de 2018 | 10:15 h\nUn extracte del vídeo, que es basa en el conte de ‘La caputxeta vermella’ | Little Revolutions\nUn vídeo feminista d'una petita empresa gironina s'ha fet viral i ha aconseguit arribar a més de deu milions de visualitzacions a internet. ‘Canvia el conte’ mostra com reaccionen els nens d'una escola de Girona quan comprenen que el conte de la Caputxeta Vermella “guarda elements masclistes”, per tal que el llop aconsegueixi el què vol. Les tres autores del vídeo es mostren “molt sorpreses” amb l'impacte que ha generat, ja que fins i tot ha arribat a reproduir-se a Portugal i l'Amèrica Llatina.\nDe fet, la popularitat ha estat tan important que han decidit subtitular-lo en l'anglès per tal que pugui arribar a Estats Units i el Regne Unit. Una de les responsables de Little Revolutions, Cristina Vila, es mostra “molt orgullosa” d'haver pogut generar aquest interès en un tema “tan sensible”. De fet, a més de reconeguts mitjans digitals com Spanish Revolution o EH Universo, també l'han compartit a la xarxa personalitats com el secretari general de Podemos, Pablo Iglesias.\n“Tot plegat ens ha superat una mica”, són les paraules de la Cristina Vila, una emprenedora gironina que juntament amb dues companyes més, la Mireia Selva i la Marta Escarrà, han fet un dels vídeos més virals dels últims mesos. El film mostra com uns adolescents del Col·legi Maristes de Girona assisteixen a una obra de teatre amb titelles. Es representa ‘La Caputxeta Vermella’. Un dels actors, que encarna el llop, demana als joves que enganyin la caputxeta per tal que passi pel camí on és ell, i d'aquesta manera es compleixi el què diu el conte. Al principi accedeixen a fer-ho, però aleshores la caputxeta s'hi oposa i canvia el relat habitual, per tal que els joves hi reflexionin.\nEl vídeo es va estrenar el 8 de març en motiu del Dia de la Dona, i de seguida va tenir molta repercussió, fins al punt que ja s'han superat els deu milions de reproduccions. Vila, sociòloga de professió, explica que la idea va sorgir al veure que bona part dels contes que s'expliquen a la mainada tenen “connotacions masclistes”.\nLa idea inicial era basar-se amb el conte de ‘La Rateta Presumida’, però al final van optar per ‘La Caputxeta Vermella’ perquè és popular arreu del món. “Es tracta d'una obra que coneix tothom i que fa 350 anys que s'explica d'una manera. Nosaltres simplement posem en qüestió alguns dels valors que vol aportar el conte”, concreta.\nLa repercussió ha estat tant alta que fins i tot el secretari general de Podemos, Pablo Iglesias, així com la pròpia formació l'han compartit a les seves xarxes socials. De fet, ‘Canvia el conte’ s'ha compartit més de 320.000 vegades. Algunes de les plataformes més rellevants que tenen canals a Facebook, com EH Universo o Spanish Revolution l'han promocionat i han col·laborat a fer-lo encara més popular.\nUn altre dels aspectes que destaca Vila és el fet que el vídeo no s'ha traduït, sinó que s'ha subtitulat. Això ha fet que tots els espectadors l'hagin escoltat en català. “Hi ha gent que ens ha escrit de l'Amèrica llatina preguntant en quina llengua parlen els actors i els adolescents”, concreta Vila.\nA més, des de Little Revolutions posen en valor que els actors que feien els titelles, l'empresa Festuc Teatre, són lleidatans, la productora que els ha ajudat, ha estat DMA producciones de Barcelona, i elles i els joves que han participat són gironins. “Una de les particularitats és l'accent de Lleida, combinat amb el d'aquí. Creiem que afegeix sensibilitat al vídeo”, ha reblat Vila.\nAra el gran repte de les tres emprenedores és fer arribar el vídeo als Estats Units i el Regne Unit, i d'altres països de parla anglesa. Per això afegiran subtítols en anglès. “El que pretenem és aconseguir que la reflexió que hem fet aquí, també se la puguin fer a d'altres llocs del món en temes com aquest”, assenyala Vila.


Peltre ploma verda ploma i tinta\nEn comprar aquest producte, podeu obtenir fins a 19 punts. El carretó totalitzarà 19 punts que es pot convertir en un val de 0,95 £.\nUn meravellosament adornat verd de plomes d'oca i de peltre cal·ligrafia ploma de la ploma d'immersió completa amb una ampolla de tinta negre. Per què no utilitzar això per a la signatura del seu registre del casament? Fabricat a Itàlia per La Kaligrafica.\nUn verd de plomes d'oca i de peltre ploma d'immersió cal·ligrafia ploma meravellosament adornat conjunt complet amb una ampolla de tinta negre. Per què no utilitzar això per a la signatura del seu registre del casament? Fet a Itàlia per La Kaligrafica.\nRecordeu que es tracta d'una ploma natural i per tant poden tenir lleugeres variacions de color.


NotíciesBy La Mar de Net 20 gener, 2020 Leave a comment\nL’entrada d’un nou any ve acompanyada de nous propòsits que ens marquem per intentar complir-los durant els 12 mesos que tenim per davant. La majoria dels propòsits són a nivell personal, però també podem proposar-nos metes a nivell global o conjunt. En cas de que visquis en una comunitat de veïns, és important que l’ambient…\nTrucs per la Neteja aquest Nadal\nNotícies, TrucsBy La Mar de Net 23 desembre, 2019 Leave a comment\nAra si que ja tenim el Nadal a la cantonada i som molts els que rebem a família i amics a casa; això significa que tenim una preocupació extra per què la nostra casa estigui en perfectes condicions. El problema és que ja estem suficientment ocupats amb tots els preparatius per les festes, com les…\nNotícies, TrucsBy La Mar de Net 10 desembre, 2019 Leave a comment\nEn pocs dies entrarem oficialment a l’última, o primera segons es vulgui veure, estació de l’any. Concretament el diumenge 22 de desembre començarà l’HIVERN, una estació temuda per molts i adorada per molts d’altres. Els canvis d’estació solen anar de la mà de canvis emocionals i físics, i també solen ser l’excusa perfecta per organitzar…


Piteus i CiU faran tàndem per governar Sant Llorenç de Morunys | Nació Solsona\nPiteus i CiU faran tàndem per governar Sant Llorenç de Morunys\nper Ramon Estany, Sant Llorenç de Morunys, 15 de juny de 2015 a les 16:07 |\nA Sant Llorenç de Morunys s'hi presentaven dues llistes, Piteus Per Sant Llorenç (sota el paraigües d'ERC) i CiU.\nEn van resultar guanyadors els Piteus per Sant Llorenç amb 283 vots i 4 regidors mentres que CiU n'obtingué 203 vots i 3 regidors.\nL'experiència del govern d'unitat de la passada legislatura ha estat determinant per qué ambdues formacions treballin juntes de nou, sota l'alcaldia de Francesc Xavier Mas (Piteus)\nDissabte, a les 12 del migdia va tenir lloc el ple de constitució de l'ajuntament de Sant Llorenç de Morunys. La mesa d'edat va estar formada pel Ferran Ginestà i l'Angel Llohis. Tots els regidors, després de jurar el càrrec, van exposar que estaran al costat del procès que està en marxa a Catalunya, tal i com demanava l'AMI.\nArribat el moment de votar l'alcalde, Francesc Xavier Mas va obtenir els 7 vots de Piteus i CiU. El portaveu de CiU, Romà Llohis, justificà el seu vot favorable del grup de CiU per qué tot i que a vegades el seu treball no és prou reconegut creuen que és un moment històric i volen ser-hi presents, així com poder contribuir a la millora del poble.\nTot seguit parlà l'alcalde, Francesc Xavier Mas, que donà les gràcies a CiU per entrar al govern, explicant que fins a última hora han estat negociant. Mas donà les gràcies als Piteus, a la família i amics i reconegué que tindrà present la gent que va votar en blanc.\nFinalment va tenir un reconeixement al qui ha estat alcalde de Sant Llorenç, Enric Roures, a qui li lliurà una placa commemorativa. Roures, que no 'esperava aquesta sorpresa, i visiblement emocionat davant la sala de peu que aplaudia, exposà que ha fet coses bé o malament, però sempre amb honestedat i que ha dedicat més hores a l'ajuntament que a la família. També tingué un reconeixement pels Piteus i la forma de govern d'unitat, ja que creu que "en un poble petit això és positiu".\nAlcalde FRANCESC XAVIER MAS I PINTÓ\nMONTSERRAT GARRIGA RIU\nFERRAN GINESTÀ VILA\nROMA LLOHIS I CANALS\nJOSEP FRANCESC MOLINS I ANTOLIN\nANGEL LLOHIS I SAMPONS\nEstaria molt bé sino fos...\nPer Anònim el 17 de juny de 2015 a les 11:29\nEstaria molt bé sino fos que durant la campanya els han deixat "verds" i ara proposant el tandem... Em sona tan a la política que critiquen....\nPer Espieta el 15 de juny de 2015 a les 16:37\nNo sóc de Sant Llorenç, però això de treballar tots ho trobo bé


Premis Compromís Social Fundació Pfizer 2015\nDij, 09/04/2015 - 10:59\nLa Fundació Pfizer convoca la tretzena edició dels seus premis, que reconeixen la tasca realitzada per entitats i organitzacions, públiques o privades, en el desenvolupament de programes innovadors i emprenedors que fomentin el benestar social.\nDimecres, 1 April, 2015\n01/04/2015 fins 14/05/2015\nProgrames d'organitzacions que donin suport a famílies amb fills en situacions especials, malalties poc freqüents, a través de les accions de suport i respir familiar, així com de sensibilització i divulgació, que ajudin a facilitar un major coneixement d'aquestes situacions i malalties.\nProgrames realitzats per voluntaris que afavoreixin un envelliment saludable i que contribueixin al manteniment de les capacitats, autonomia, habilitats físiques i cognitives, per prevenir les situacions de dependència.\nProgrames de voluntariat i convivència intergeneracional entre joves i grans, que ajudin a l'aprenentatge conjunt i potenciïn la capacitat de creació.\nProgrames de responsabilitat social realitzats per institucions o organitzacions formades per equips de professionals sanitaris (Clínics, infermeria, etc.) que contribueixin a millorar la qualitat de vida de nens hospitalitzats a Espanya i persones desfavorides.\nDotació: 5.000 euros en cadascuna de les 4 categories.


Detingudes dues persones per agredir una dona aquest dimecres en un pis d'Andorra la Vella. La policia investiga els fets, tot i que els primers indicis apunten que estarien relacionats amb l'àmbit de la prostitució.\nTant els dos agressors, un home i una dona, i la víctima, que va necessitar atenció hospitalària, no són residents a Andorra. Els primers indicis apunten a un desacord econòmic relacionat amb la prostitució. La víctima exerciria aquesta activitat, mentre que els dos detinguts serien els encarregats de buscar clients i gestionar els cobraments dels serveis. De moment els detinguts romandran en dependències policials a l'espera de passar a disposició judicial en les pròximes hores.\nÉs la segona agressió de característiques similars que es registra al país els darrers mesos, després de la que es va produir al febrer. En aquell cas una dona va ser apallissada i violada per dos homes al seu pis de Santa Coloma. La investigació d'aquest cas continua, tot i que podria estar relacionat amb el tràfic de drogues. Cada vegada pren més consistència que els autors van actuar per encàrrec. La certesa és que van aconseguir fugir, ja que des que es van produir els fets fins que la policia en va tenir coneixement van transcórrer almenys 2 hores.


L’Espai Natura celebra la primera festa de la tardor telemàtica - El diari digital de Sabadell - iSabadell\nL’Espai Natura celebra la primera festa de la tardor telemàtica\nEscrit per Redacció el 26 octubre 2020\nL’arquitecta Isabel Vega, nova directora de la Fundació Bosch i Cardellach 19 novembre 2020\nAquest diumenge s’ha dut a terme la 6a edició de la Festa BBVA de la Tardor, la primera que s’ha realitzat totalment online a causa de la pandèmia de Covid-19.\nLa Fundació 1859 Caixa Sabadell ha volgut mantenir aquesta tradicional cita que dona la benvinguda a la tardor però aquest any al no poder-se dur a terme com sempre, s’ha hagut adapta a les noves circumstàncies i s’ha fet en un format totalment telemàtic.\nLa festa que s’ha emès l’han vist mig miler de persones i encara es pot continuar visionant a través de la plataforma YouTube. Ha ofert diversos tallers sobre els animals de granja de l’Espai Natura de Can Deu, tallers de manualitats amb productes típics de la tardor, la visita a les estances del Museu de la vida al camp, un taller d’elaboració de panellets, l’escultura en una carbassa gegant i els experiments del divulgador científic Dani Jiménez\nEncara estan oberts dos dels concursos de la Festa BBVA de la Tardor: el concurs Kahoot! sobre l’Espai Natura i el concurs del Cargol tafaner on els participants han de trobar els quatre moments en que un cargol s’ha colat a la Festa.\nFoto portada: Òscar Castellví, presentador de la Festa junta al divulgador científic Dani Jiménez.


El Consell Comarcal de la Ribera d'Ebre ‘exposa’ el Pla de Reactivació Socioeconòmica a la Fira Agrícola de Móra la Nova - Imagina Ràdio\nEl Consell Comarcal de la Ribera d’Ebre ‘exposa’ el Pla de Reactivació Socioeconòmica a la Fira Agrícola de Móra la Nova\nEl certamen moranovenc, un dels més antics del territori, serà el centre neuràlgic de la comarca durant tot el cap de setmana\nAquest dijous s’ha donat el tret de sortida a la 189a edició de la Fira Agrícola, Ramadera i Industrial de Móra la Nova, després que l’any passat no es pogués celebrar per les limitacions que imposava el context sanitari. Com ve sent habitual, el Consell Comarcal hi serà present amb un estand propi. “Aquesta fira és un gran aparador comarcal i per això, enguany, hem volgut presentar-hi una ‘exposició’ sobre el Pla de Reactivació Socioeconòmica, un pla que tot just ha començat la fase d’implementació. Volem que la ciutadania el conegui i se’l faci seu”, ha explicat Gemma Carim, presidenta del Consell Comarcal de la Ribera d’Ebre.\nAixí, a través de diversos panells explicatius, es presenten els eixos bàsics del Pla, un document que planteja els reptes de la comarca per promoure el desenvolupament en l’àmbit de la diversificació econòmica, la reindustrialització, la digitalització, la transició energètica, l’equilibri territorial i el turisme sostenible entre altres. L’elaboració d’aquest pla ha estat fruit d’un treball transversal durant més d’un any, amb la participació de tots els sectors implicats en el desenvolupament del territori.\nLa de la fira s’allargarà fins aquest diumenge i mantindrà els mateixos espais de sempre, però amb aplicació dels metres quadrats per poder respectar les mesures de seguretat. Hi haurà límit d’aforament i serà obligatori l’ús de la mascareta i aplicar-se gel hidroalcohòlic per accedir-hi. La inauguració de la fira s’ha celebrat aquest dijous, a les 18.30h, al Casal Municipal a càrrec del delegat del Govern a les Terres de l’Ebre, Albert Salvadó. En l’acte, també s’han entregat els premis del XXVII Concurs de Vins de Móra la Nova i del XXXVII Concurs literari.\nArticle anteriorPremiades dues metgesses de les Terres de l’Ebre per haver millorat la salut de les dones\nArticle següentLa futura llei de protecció animal inclourà la prohibició de vendre mascotes en botigues o la creació d’un registre de persones inhabilitades


Economia Sostenible dona suport al caràcter internacional d'Iberflora en el seu 50 aniversari i convida a 82 empreses importadores\nL'objectiu és propiciar nous contactes comercials i reforçar el caràcter internacional del certamen\nEl conseller d'Economia Sostenible, Sectors Productius, Comerç i Treball, Rafa Climent, en Iberflora\nUn total de 82 empreses importadores de fins a deu mercats coneixen l'oferta valenciana exposada en la Fira Internacional de Planta i Flor, Paisatgisme, Tecnologia i Bricojardí que se celebra aquests dies en Fira València.\nEl conseller d'Economia Sostenible, Sectors Productius, Comerç i Treball, Rafa Climent, ha destacat el suport constant de la conselleria d'Economia a aquesta fira, que "es tradueix enguany en un ambiciós programa de compradors per a Iberflora a través de l'Ivace i en col·laboració directa amb Asfplant i Fira València integrat per 200 empreses compradores", ha assenyalat.\n"Coincidint amb el seu 50 aniversari, volíem donar un impuls al caràcter internacional d'aquest fira i facilitar nous contactes comercials per a les nostres empreses i per això costegem la invitació a través de l'Ivace a 82 empreses importadores que tindran l'oportunitat de conéixer in situ l'oferta exposada en Iberflora.", ha indicat.\nIberflora és la primera fira que se celebra de manera presencial després de l'anul·lació dels certàmens firals a conseqüència de la pandèmia. En aquest sentit Climent ha assenyalat que "tenim grans expectatives en aquesta fira que tornarà de nou a prendre el pols en Fira València, que reprén el seu paper clau com a plataforma comercial i d'internacionalització".\nLes empreses convidades procedeixen principalment de mercats com França, Portugal, el Marroc, Holanda, Dinamarca, destins als quals s'afigen el Líban, Eslovàquia, Líbia, Jordània i República Txeca. Es tracta d'una acció finançada per l'IVACE i desenvolupada en col.laboració directa amb Fira València i Asfplant.\nRafa Climent assistia ahir al lliurament de premis amb els quals es reconeix a les persones que han contribuït al naixement, creació i consolidació d'aquest certamen que celebra enguany el seu 50 aniversari.\n"Professionals que han contribuït al fet que Iberflora siga un certamen de referència per al sector a Espanya i una de les més reconegudes a nivell internacional", ha ressaltat.\nA més, enguany s'incorporen 40 expositors nous, dels quals 19 són estrangers. Així mateix, unes 400 marques participen en aquest 50 aniversari d'Iberflora, entre nacionals i internacionals. Alguns dels països destacats presents en aquesta edició són Itàlia, Portugal, França, Holanda, Turquia, Letònia, Alemanya o Rússia.


Riberaonline: La pintora britànica Amanda Collelldevall exposa els paisatges ebrencs al centre EbreTerra\nLa pintora britànica Amanda Collelldevall exposa els paisatges ebrencs al centre EbreTerra\nEl conseller comarcal de Turisme, José Emilio Bertomeu, i l'alcaldessa de Benifallet, Mercè Pedret, han inaugurat avui a EbreTerra l'exposició de pintures de l'artista britànica Amanda Collelldevall.\nAquesta pintora, resident a Benifallet des de fa gairebé una dècada, presenta quaranta pintures de paisatges del Baix Ebre i la Ribera d'Ebre, que es podran visitar durant els pròxims tres mesos a la sala d'exposicions del centre d'inspiració turística. Benifallet, Miravet i el riu protagonitzen bona part de l'obra pictòrica exposada.\nAmanda Collelldevall, de pare català, dirigeix una galeria d'art a Benifallet, localitat on ha fet en els últims anys diverses intervencions artístiques com els mosaics dels antics safareigs públics i els de les escales de l'ermita o la nova senyalització turística.\nEl conseller comarcal de Turisme, José Emilio Bertomeu, ha explicat que aquesta exposició és la segona que forma part del cicle que donarà a conèixer, des d'EbreTerra, artistes i municipis de la comarca del Baix Ebre. Aquesta sèrie es va iniciar amb la pintora Tere Navarro, de Deltebre, i continuarà després d'Amanda Collelldevall, amb l'artista camarlenc Adolfo Comes.\nEls horaris de visita de l'exposició són de dimarts a diumenge de 9.00 a 14.30 hores i dissabte, també de 16.00 a 18.00 hores.


Medi ambient: nous estudis reforcen el cas per augmentar la protecció contra les inundacions i canviar a impostos més ecològics - EU Reporter\nDos estudis publicats per la Comissió Europea avui (3 de març) mostren com la política mediambiental pot estimular el creixement econòmic impulsant la protecció contra les inundacions i canviant més a impostos més ecològics. Un produeix més evidències sobre els avantatges econòmics generals de la inversió oportuna en defenses contra les inundacions i l’altre posa en relleu els avantatges d’allunyar la càrrega fiscal de la mà d’obra, cap a l’ús i la contaminació de recursos.\nEl comissari de Medi Ambient, Janez Potočnik, va dir: "La inversió en protecció contra les inundacions pot aportar beneficis generals a l'economia, sobretot a través de solucions basades en la natura que són altament rendibles. I les reformes fiscals mediambientals tenen el potencial de gairebé duplicar els ingressos que actualment aporten als tresors nacionals , amb avantatges per al nostre entorn, així com possibilitats per reduir els impostos sobre l'ocupació o reduir el dèficit. Aquest és un argument poderós per canviar el statu quo."\nL’estudi sobre el potencial d’impostos més ecològics, que agrupa dades de 12 estats membres, suggereix que allunyar els impostos de la mà d’obra i cap a la contaminació (augmentant els impostos sobre les causes de la contaminació de l’aire i de l’aigua, per exemple) comportaria uns ingressos de 35 milions d’euros en termes reals el 2016, fins als 101 milions d’euros el 2025, amb xifres molt més altes si també es prenien mesures per eliminar subvencions perjudicials per al medi ambient. Els ingressos potencials van des de poc més de l'1% del PIB anual fins a poc més del 2.5% del PIB anual el 2025, segons l'estat membre en qüestió.\nEl segon estudi analitza diversos vincles entre el medi ambient i la política econòmica, inclosos els impactes macroeconòmics de les inundacions, les millors pràctiques per donar suport a les pimes centrades en l'eficiència dels recursos i la despesa ambiental en tots els estats membres. El cost total aproximat dels danys derivats de les inundacions a la UE durant el període 2002-2013 va ser d'almenys 150 milions d'euros. La inversió en mesures per reduir les inundacions és altament eficaç, ja que costa, de mitjana, entre sis i vuit vegades menys que els danys causats per les inundacions. Millor encara, els avantatges d’invertir en infraestructures ecològiques, és a dir, restaurar les característiques naturals per ajudar a gestionar i emmagatzemar l’aigua de les inundacions, inclouen millors resultats per a la biodiversitat i podrien ajudar a reduir els costos de construcció.\nEls estudis publicats avui alimentaran el semestre europeu, un mecanisme establert el 2010 per millorar la coordinació de les polítiques econòmiques als països de la Unió Europea. Va ser una de les respostes de la UE a la crisi econòmica i financera, que ha provocat la contracció econòmica i l’augment de l’atur en molts països de la UE. El semestre europeu es basa en la idea que, atès que les economies de la UE estan molt integrades, una coordinació de polítiques millorada pot ajudar a impulsar el desenvolupament econòmic a la UE en general.\nBy 'Verd el semestre europeu', la Comissió té com a objectiu garantir que les polítiques macroeconòmiques siguin sostenibles, no només econòmicament i socialment, sinó també mediambientalment. Un estudi anterior que va destacar els beneficis econòmics del medi ambient implementar la legislació sobre residus per impulsar el creixement ecològic, va demostrar que la implementació total permetria estalviar 72 milions d'euros a l'any, augmentar la facturació anual del sector de la gestió i reciclatge de residus de la UE en 42 milions d'euros i crear més de 400,000 llocs de treball el 2020.\nEls estudis poden ser consultat aquí.\nEl lloc web del semestre europeu\nTemes relacionats:Desenvolupament econòmic de la UEdestacatprotecció contra les inundacions-Imatge completaInfraestructura Verdaimpostos més ecològicsVerd el semestre europeuimpacte macroeconòmic de les inundacions


Crònica de la sortida a la comarca del Moianès (14/05/2022) | Grup Ornitologia CE Terrassa\n»Uncategorized»Crònica de la sortida a la comarca del Moianès (14/05/2022)\nPosted by ocellsceterrassa on Mai 18, 2022 in Uncategorized\nEl passat dia 14 vam visitar diversos indrets de la comarca del Moianès que ens van permetre fer-nos una idea del paisatge predominant a la zona i, en conseqüència, dels ocells que hi podem trobar. La ruta ens va dur a visitar la zona de Castellcir encetant-la per la riera de Castellcir. Boscos mixtos d’alzines, pinasses i roures dominen els vessants i el bosc de ribera al fons de la vall acompanya el riu en el seu descens cap a la propera comarca del Vallès Oriental doncs és un afluent del riu Tenes.\nLa primera parada la vam fer a la zona de Sant Andreu de Castellcir on hi ha un petit pantà i camps i pastures que afavoreixen una més gran diversitat d’ocells. En aquesta zona ens acompanyen els cants de tords, rossinyols, caderneres, verdums, cargolets, bosquetes, gafarrons, etc. Fins i tot un atrevit raspinell es passeja davant els nostres nassos mentre esmorzem a la fresca.\nTot seguit enfilem cap al principal objectiu de la ruta: la Sauva Negra i el Castell de la Popa. Podem fer un tastet d’aquesta bonica fageda que ens revela l’alt grau d’humitat d’aquesta zona, malgrat la sequera d’enguany encara és ben present. Malauradament la calor que fa provoca una excessiva quietud dels ocells que no es deixen veure massa…de totes maneres si en teniu la oportunitat no deixeu de visitar-la, essent una de les més meridionals de Catalunya.\nVisitem el Castell de la Popa on els falciots ens sobrevolen ben a tocar i descendim cap als cotxes doncs cal anar a dinar a un indret proper ben destacat: es tracta de la església i entorns de Santa Coloma Saserra que, junt amb el roure monumental del Giol, formen un conjunt magnífic. Dinem doncs a l’ombra d’aquest roure centenari mentre no deixem d’identificar tots aquells ocells que ens envolten.\nEl dia avança i tancarem la profitosa jornada (després d’un refrigeri ben merescut a Moià) amb una visita a una zona més oberta, més dominada pels camps de cereal i per les pastures a l’entorn de Castellterçol. Així, entremig de vaques veiem cornelles, puput i cucut, passerells, abellerols, etc. completant una llista d’observacions d’una cinquantena i que trobareu, com sempre, a l’apartat corresponent.\n← PROPERA SORTIDA AL PARC NATURAL DEL FONDO DE CREVILLENT I EL CAMP D’ELX (ALACANT) 4-6 DE JUNY DE 2022


Saps què vull dir-te?: Pel·lis dels 40\nPel·lis dels 40\nPer fi he vist Citizen Kane, d’Orson Welles. Malgrat haver quedat una hora abans de la projecció, m’encante amb el café i a la porta del cine es forma una cua de por. Per poc no agafe entrada i quan ho aconseguisc la sala està tan plena que em toca seure en la primera fila, amb la consegüent torsió de coll de 120 minuts de durada. On està la crisi del cine?\nCom que es tracta d’un clàssic, abans de la projecció hi ha una presentació. Esta vegada no la fa el crack que amb tanta traça sol fer-les ―un xic amb el cabell estarrufat i jupa de cuiro que, casualment, ha vingut com a espectador i seu al meu costat―, sinó que rebem la visita d’un jove expert de la UJI que vist trage i corbata. Sap molt de la pel•lícula, però a mesura que en parla el públic comença a intercanviar mirades: per poc no ens la xafa a força de descriure’ns l’estructura, detalls de l’argument i fins les sorpreses que tots preferiríem descobrir per nosaltres mateixos.\n«La millor pel•lícula de la història del cinema». No hauria d’haver dit això. No ens crees tantes expectatives, home! Bé, el film em va agradar prou igualment, i tal com va dir l’expert, hi destaquen els picats, contrapicats, primers plans, estructura en flashback… degué ser innovador en l’època. Fora de detalls tècnics i innovacions narratives, la pel•li tracta la vida d’un xiquet arrancat del nucli familiar que, en créixer, desenvolupa una obsessió per ser estimat per tothom, a través de la fama i l’èxit que li han sigut donats, però que no ofereix res de si mateix perquè no té res ―ni principis―: tan sols l’afany de ser reconegut.\nMicheline Francey i Pierre Fresnay a Le corbeau\nI este film em recorda que fa unes setmanes vaig veure una altra projecció dels anys 40 (del 43, dos anys després de l’estrena de Citizen Kane) que ara vull recomanar-vos. La francesa Le corbeau, de Henri-Georges Clouzot, no alçà ni pols ni remolí a la Filmoteca, però a mi, que anava al cine sense cap expectativa, em va arreglar un poc el dia.\nEl film tracta el cas d’un petit poble francés després de l’arribada d’un nou metge amb fama d’avortista. Tant el doctor com altres personalitats destacades del poble comencen a rebre cartes anònimes amenaçadores, signades per un tal Le corbeau, que trauen els draps bruts de tothom (infidelitats, enveges, corrupció…). El corb fa nosa a tothom perquè trau a la llum les veritats, i la desconfiança generalitzada acaba posant en marxa una espècie de caça de bruixes. El misteri i la tensió per saber qui de tots és el corb es manté molt bé fins al final.\nPublicat per Speaker a 2:08\nEtiquetes de comentaris: Cinema, en anglés, en francés, Recomanacions\n▼ de febr. 13 - de febr. 20 (2)


RESULTATS DEL 21D, BARRI A BARRI: ERC GUANYA A SANTS, HOSTAFRANCS, LA BORDETA I EL POBLE-SEC; I CIUTADANS, A LA MARINA I A LA FONT DE LA GUATLLA | Coordinadora d'Entitats del Poble-sec Coordinadora d'Entitats del Poble-sec\nRESULTATS DEL 21D, BARRI A BARRI: ERC GUANYA A SANTS, HOSTAFRANCS, LA BORDETA I EL POBLE-SEC; I CIUTADANS, A LA MARINA I A LA FONT DE LA GUATLLA\nLes eleccions al Parlament han tingut uns resultats heterogenis depenent dels barris. Esquerra Republicana de Catalunya ha estat la força més votada a cinc barris del districte de Sants-Montjuïc: Sants, Hostafrancs, la Bordeta, Sants-Badal i el Poble-sec. Mentre que Ciutadans ha estat vencedora a Font de la Guatlla, la Marina del Prat i la Marina de Port.\nAl barri de Sants, ERC ha obtingut un 25,6% dels vots (6.133), sent el partit més recolzat. En segona posició ha quedat Junts per Catalunya amb un 22,1% (5.289 vots) i Ciutadans, en tercera posició, amb un 17,7% (4.245 vots). El PSC ha obtingut 2.893 paperetes (12,1%), sent la quarta força, seguida de Catalunya en Comú – Podem amb 2.339 vots (9,8%), la CUP amb 1.857 sufragis (7,8%), i el PP amb un 3,6% (855 vots).\nA Sants-Badal, el partit republicà també ha estat el més votat amb un 23,9% (3.330 vots). A un punt per sota (22,9%) s’ha situat Ciutadans, sent la segona força, amb 3.202 vots. Junts per Catalunya ha obtingut 2.414 paperetes (17,3%), seguit del PSC amb 2.022 vots (14,5%), Catalunya en Comú – Podem amb un 9,1% (1.268 vots), la CUP amb un 5,3% (740 vots) i el PP amb 717 votants (5,1%). En aquest barri la participació va ser del 80,5%.\nLa Bordeta ha estat el barri que més participació ha tingut en aquestes eleccions. Un 83% del veïnat va mobilitzar-se durant la jornada. També és el barri on el partit liderat per Marta Rovira ha obtingut el millor resultat, amb un 25,9% dels sufragis (2.989 vots). Ciutadans n’ha sumat 2.306 vots (19,9%), i Junts per Catalunya 2.029 suports (17,6%). A l’equador ha quedat el PSC amb el 14,3% (1.650 vots) i Catalunya en Comú – Podem amb el 9,5% (1.097). La CUP ha rebut el 6,4% dels vots (743) i el PP el 4,8% (554 paperetes).\nA Hostafrancs, amb el 25,7% dels sufragis (2.177), ERC ha estat la força política més votada. Un total de 1.649 hostafranquins ha votat Ciutadans (19,4%), i un menys, 1.648, ho ha fet a Junts per Catalunya, també el 19,4% dels votants. El PSC ha rebut el 12,5% dels suports del barri (1.057), mentre que Catalunya en Comú – Podem s’ha quedat més de dos punts per sota, amb el 10,1% (853 vots). La candidatura del cupaire Carles Riera ha quedat sisena amb 569 vots (6,7%), i el PP estat últim amb el 4,5% dels sufragis (383).\nAl barri de Font de la Guatlla ha vençut a Ciutadans amb un 24,2% (1.403 vots). L’ha seguit el partit republicà que ha obtingut 1.309 sufragis (22,6%), Junts per Catalunya amb 961 paperetes (16,6%), i el partit liderat per Miquel Iceta amb 831 vots (14,4%). A la cua s’ha quedat Catalunya en Comú – Podem amb el 9,7% (561 vots), la CUP amb el 5,7% (332), i el PP amb 301 suports (5,2%).\nAl Poble-sec Esquerra Republicana també ha estat clara vencedora de les eleccions amb el 24,2% dels vots (4.208). La segona candidatura més votada ha estat Ciutadans amb el 20% dels sufragis (3.481 vots). A quatre punts (16%) s’ha situat Junts per Catalunya, rebent 2.781 vots. El PSC l’ha seguit amb el 13,6% (2.374 vots). La candidatura de Xavier Domènech (Catalunya en Comú – En Comú) amb 2.157 paperetes (12,4%), la CUP amb el 7,3% (1.277 vots), i el PP amb 819 votants (4,7%).\nA la Marina de Port, la formació taronja ha guanyat amb un 30,1% (5.211 sufragis), i s’ha situat a onze punts de la segona força, ERC que ha rebut el 19% dels suports (3.294 vots). El PSC ha quedat tercer amb el 18,2% (3.158 vots), obtenint el millor resultat del districte, i Catalunya en Comú – Podem ha quedat quarta amb l’11% dels sufragis (1.900 vots). I molt a prop, Junts per Catalunya, amb el 10,5% (1.812 paperetes) ha estat cinquena. El PP ha obtingut el 5,5% (955 vots), i la CUP el 3,3% (571).\nFinalment, la Marina del Prat Vermell, Ciutadans ha obtingut un resultat històric. 223 veïns i veïnes d’aquest barri, és a dir, el 39,8%, han votat Inés Arrimadas. Els socialistes han quedat segons amb el 17,3% (97 vots). ERC ha estat la tercera força més votada amb 84 sufragis (15%), seguit de Catalunya en Comú – Podem que ha sumat 76 vots (13,5%), Junts per Catalunya 41 (7,3%), el PP amb el 2,9% (16 paperetes) i la CUP que ha estat votada per 7 persones (1,2%). Aquest és el barri on més abstenció hi ha hagut, amb una participació del 65%.


L'alumnat de 2n d'ESO de l'IES Tavernes Blanques practica Ioga a classe\nLa subvenció d'aquest projecte per part dels Ajuntaments de Tavernes Blanques, Almàssera i Bonrepòs i Mirambell ha permés que 7 grups de 2n d'ESO puguen practicar ioga una hora a la setmana i dins de l'horari curricular\nREDACCIÓ - 12/05/2018\nMoment de la pràctica de ioga a l"alumnat de 2n d"ESO de Tavernes Blanques.\nDes del mes de gener fins al mes de juny d'enguany la docent i investigadora Mónica Valero, especialista en Mindfulness i instructora certificada MYmind (www.volandocometas.com), imparteix la disciplina del ioga durant la classe d'Educació Física.\nEl Departament de Pedagogia Terapèutica i el Departament d'Educació Física de l'institut prengueren la iniciativa a principi de curs de buscar una solució als mals hàbits d'estudi i als problemes de disciplina que es produeixen en aquest nivell educatiu. Contactaren amb el Regidor d'Educació Llorenç Soriano i les Regidores d'Educació Carmen Tomàs i Rosella Antolí dels Ajuntaments de Tavernes Blanques, Almàssera i Bonrepòs i Mirambell, respectivament, amb la intenció d'aconseguir finançament per a realitzar aquest projecte d'innovació educativa. Després d'estudiar la proposta, i donat que els alumnes dels tres municipis estan adscrits a l'institut, varen considerar molt positiu recolzar-la, doncs es podien beneficiar tots els grups de 2n de l'ESO d'un mètode integral que busca l'equilibri de cos i ment, malgrat això, només impartit en un reduït nombre de centres educatius del País Valencià.\nEls beneficis de la pràctica del ioga són nombrosos. D'una banda desenvolupen l'equilibri, treballen la coordinació, perfeccionen la capacitat sensorial. Però, sense dubte, un dels aspectes més rellevant d'aquesta disciplina és les conseqüències que té en el caràcter i la personalitat de l'individu: canalitza l'estrès, millora la concentració i la imaginació, disminueix l'agressivitat, promou un bon nivell d'autoestima\nTot això aporta beneficis a nivell de rendiment acadèmic als alumnes, mentre li permet tenir un espai d'autoconeixement en el qual créixer i desenvolupar-se plenament com a individu. És per això que s'ha vist la necessitat d'introduir el ioga a les aules.\nA més, amb la idea de millorar l'educació emocional dels alumnes s'ha complementat les classes de ioga amb l'aprenentatge de la tècnica de relaxació Mindfulness. S'ha constatat que els alumnes no han desenvolupat la seua intel·ligència emocional correctament, i això ha comportat un augment de malalties com l'estrès, trastorns alimentaris, ansietat davant exàmens, trastorns psicosomàtics com el bullying, l'automarginació o l'exclusió. El ioga junt al mindfulness ens pot donar un cop de mà en el que es refereix a aquests trastorns ja siguen físics (postura corporal), psíquics o emocionals, aplicant tècniques de relaxació, postures de ioga i tècniques respiratòries.\nPer tot l'anterior, els Ajuntaments de Tavernes Blanques, Almàssera i Bonrepòs i Mirambelldecidiren subvencionar aquest projecte, i així apropar i ajudar a difondre els beneficis del ioga entre l'alumnat de l'institut de Tavernes Blanques.\nAlumnat 2n d'ESO


El cementiri de Calafell obrirà amb mesures especials per Tots Sants | Ajuntament de Calafell\nEl cementiri de Calafell obrirà amb mesures especials per Tots Sants\nHi haurà aforament limitat i temps màxim d’estada i l’Ajuntament demana que les visites s’espaïn en la setmana anterior\nL’Ajuntament de Calafell aplicarà mesures especials de seguretat sanitària al cementiri municipal per Tots Sants i els dies previs. Hi haurà aforament limitat i un temps màxim d’estada a l’interior del recinte. A més, l’Ajuntament demana que les visites al cementiri s’espaïn en la setmana anterior a l’1 de novembre, per tal d’evitar aglomeracions en les dates en què previsiblement hi haurà més afluència, el mateix dia 1 i el 31 d’octubre.\nL’entrada al cementiri també estarà controlada i regulada per garantir les distàncies de seguretat. I tant el recinte com el seu exterior seran objecte d’una neteja i desinfecció rigoroses. Aquest conjunt de mesures començarà a aplicar-se ja en les jornades prèvies a l’1 de novembre.\nAlguns detalls estan per perfilar, com la durada màxima de les visites, i se n’informarà en breu. El tinent d’alcalde d’Ecologia Urbana, Aron Marcos, apunta que “fem aquest avanç perquè hi ha gent preocupada per si podran visitar els seus difunts en aquestes dates tradicionals, atesa l’evolució de la pandèmia”. Afegeix: “I sí, el cementiri obrirà, però estem en un any excepcional, i serà amb mesures també excepcionals”.\nMarcos també diu que “demanem que tothom respecti el temps màxim d’estada que s’establirà, per solidaritat amb la resta de persones que volen visitar el cementiri. I en aquest mateix sentit, i per prevenir riscs, que s’intenti anar-hi altres dies”.


CANÇONS i MÚSIQUES DELS AVIS: Sortiu nines hermoses\nNom: Carles Ripoll i Solà\nData de naixement: 1918 (Torroella de Fluvià)\nOn la va aprendre: al poble, cantant caramelles\nen a la finestreta,\nque alguna floreta\ntindreu algun record.\nSí, tindreu algun record,\nsí, tindreu algun record.\nLes vostres mans blanques i fines\na la cistella posen ous\nles vostres mans,\nles vostres mans, blanques i fines,\na la cistella,\na la cistella posen ous.\nObservacions: No hem sabut trobar aquesta cançó de caramelles recollida enlloc més.\n* Entrevista realitzada per Guillem Turon i Albert Massip, el febrer de 2014. La fotografia és de Guillem Turon.


Eva Baltasar guanya el premi Gabriel Ferrater de poesia\n2 min. Barcelona 09/03/2016 00:00\nLa supervivència és el tema d’Animals d’hivern, el poemari amb què Eva Baltasar (Barcelona, 1978) ha guanyat el 14è premi de poesia Sant Cugat a la memòria de Gabriel Ferrater. “És un llibre que parla molt de mi i de la supervivència en un món que percebo glaçat, molt fred, hostil i buit, en el qual la gent em resulta molt llunyana i tots s’han quedat al seu petit rebost per passar-hi el seu hivern”, va explicar ahir Baltasar en rebre un guardó dotat amb 7.250 euros i la publicació del llibre a càrrec d’Edicions 62.\nLa poesia de Baltasar “és d’una potència extraordinària que dibuixa una experiència molt marcadament personal i femenina amb un llenguatge molt capaç de colpir-nos emotivament”, diu Jordi Cornudella, president del jurat del premi que completen Marta Pessarrodona, Empar Moliner, Marc Romera i Xavier Folch. Segons Pessarrodona, a Animals d’hivern hi ressona la poesia de Sylvia Plath i “no es basa tant en la veu com en el pensament”.\nEva Baltasar ha publicat set poemaris, com ara Laia (2008), Dotze treballs (2011), Medi aquàtic (2011) i Vida limitada (2013), amb els quals ha guanyat diferents premis. Animals d’hivern està dividit en dues parts. La primera està escrita amb “emocions que de seguida es fonien en poemes”, mentre que la segona, de poemes més llargs, és el fruit “d’una recerca interior”. “Ha sigut una recerca molt gaudida i molt divertida que he seguit fins que he trobat escletxes de llum que m’han ajudat a resoldre cada problema”, diu Baltasar, la tercera dona que guanya el premi Gabriel Ferrater després de Dolors Miquel (2006) i Anna Garcia Garay (2012).\nJoan Puigdefàbrega guanya el 15è premi Gabriel Ferrater amb 'Deshora'


Antiga normalitat davant del Madrid (3-0) - À Punt\nUn gol anul·lat a Rodrigo, per mil·límetres, capgira el signe del partit durant la primera part.\n19 de juny 2020 - 00:17\nLa segona part va tindre poc a veure amb la primera i l'equip de Celades es va desunflar. Els canvis tampoc van ajudar el rendiment de l'equip. El València va perdre consistència i capacitat d'amenaça quan recuperava el baló. S'avançà Benzema, després d'una pèrdua de Gameiro. El València seguia perdent aire i marcà Marco Asensio, al cap de pocs instants de tornar al terreny de joc després de la seua lesió, aprofitant-se d'una errada de Wass. Durant els últims compassos, gran gol de Benzema, després d'un gran control i definició. Una imprudència de Kang-in provocà la seua expulsió directa. L'equip queda molt tocat a tots els nivells. Cal afegir que Gayà complirà cicle de targetes i es perdrà la cita davant l'Osasuna i Coquelin acaba lesionat. La nova normalitat és ben semblant a l'antiga. Almenys, davant el Madrid.


Silvinaction : 6è Open Solidari CN Lleida\n6è Open Solidari CN Lleida\nDe l'1 al 4 de juny es durà a terme a les instal·lacions del Club Natació Lleida el 6è Open Solidari CN Lleida "Compta amb mi!!". Es tracta de tot un seguit d'activitats lúdico-esportives obertes a tothom organitzades per la secció social i solidària, i la junta directiva del CN Lleida. La recaptació que es farà de les inscripcions, anirà en benefici de l'edició 18 de les Colònies d'estiu gratuïtes per a nens i nenes amb malalties oncològiques AECC Lleida. Tot l'equip tècnic de les diverses seccions del Club Natació Lleida, hi col·laboren desinteressadament. Compten amb tu?\nEl propòsit d'aquestes colònies és que els nens i les nenes que estan vivint experiències similars, puguin conèixer-se entre si i gaudir d'uns dies de convivència en un ambient lúdic. Prop d'uns 100 nens/-es d'entre els 7 i els 15 anys de tota Espanya que hagin patit alguna malaltia oncològica, seran els beneficiaris d'aquestes colònies a la Vall d'Aran durant el mes de juliol. Els principals objectius d'aquestes colònies són: afavorir la comunicació amb altres nens i adolescents, promoure hàbits de vida saludables, facilitar l'expressió d'emocions i sentiments positius i negatius i millorar la seva autoestima.\nSi voleu col·laborar, socis i no socis us podeu inscriure a la recepció del CN Lleida. La donació infantil és de 12 €, la donació dels adults és de 15 € i la donació pack familiar és de 50 €. Amb això tindreu un "welcome pack": samarreta, motxilla, begudes, fruita, tiquet de sorteig diari, tiquet de sorteig final i poder participar en totes les activitats programades que més avall us detallo. Si no practiqueu cap esport, però voleu participar-hi, podeu inscriure-us a la FILA 0.\nPROGRAMA D'ACTIVITATS DE L'OPEN SOLIDARI PER A JOVES I ADULTS.\nDIJOUS 1 DE JUNY DEL 2017\n18 a 20 h- Festa de l'escuma.\n19.30 h- Open pàdel beach mixt.\n18 a 20 h- New Tennis ( pàdel Tennis Juvenil.)\n18.30 h- Actuació "La Caputxeta Vermella" Grup de teatre El Sidral.\n19 a 22 h- Gran pàdel mixt.\n10 a 11 h -Actuació secció rítmica CN Lleida.\nMatí i tarda- Open pàdel masculí i femení / Open New Tennis.\n12 h- Actuació natació sincronitzada.\n18.30 h- Crosswork (Circuit de tono i càrdio organitzat per la secció d'activitats dirigides del CN Lleida.)\n19.30 h- Actuació de Taekwondo i Aikido.\n20 h- Bingo.\n20 a 22 h- Open pàdel beach masculí i femení.\nDIUMENGE 4 DE JUNY DEL 2017\n8.30 h- Sortida biker.\n8.45 h- Sortida runner.\n9.30 h- Finals pàdel/ Finals New Tennis.\n10.30 a 12 h- Cardio Tennis.\n11 h- Bàsquet femení.\n12.30 a 13.30 h- Cloenda amb còctel de fruites, aperitius i el gran sorteig final.\nAquí teniu el programa complet de les activitats:\nI el vídeo promocional amb el Saúl Craviotto:\nLabels: activitats solidàries, aecc, CN Lleida, esport, Lleida, open solidari\n▼ de maig 2017 (6)\nMostra Cervesa Artesana de Lleida\nXXI Setmana Cultural Aplec Caragol/ Festa de Moros...\nXXXVIII Aplec del Caragol de Lleida


El negoci està especialitzat en ocells, rèptils i peixos\n25 de de gener del 2022. 14:00\nUn incendi en una botiga d’animals del carrer de Badal de Barcelona, a Sants, ha acabat aquesta matinada amb la vida de centenars de mascotes. Diverses dotacions dels Bombers de Barcelona van treballar en l’extinció de les flames, que han obligat a tallar el trànsit al carrer. Es desconeixen les causes que van originar el foc.\nEl foc es va declarar poc després de les 23.00 hores, segons ha informat BTV. Els treballs d’extinció han finalitzat poc després de les cinc de la matinada. Els veïns més pròxims van ser desallotjats de les seves vivendes i dos d’ells van ser assistits per inhalació de fum.\nEl regidor del districte de Sants-Montjuïc, Marc Serra, ha confirmat en un tuit a Twitter, que pràcticament tots els animals de la botiga, Mon Animal, han mort. Es tracta d’un establiment de grans dimensions amb gran diversitat d’animals entre ocells, rèptils i peixos.


Amilly - Ajuntament de Vilanova del Camí\nAgermanament amb la població francesa d'Amilly\nLa delegació vilanovina va tornar dilluns 9 de desembre de 2002 d'Amilly, després de signar la primera part de l'agermanament entre les dues poblacions. La delegació francesa visitarà Vilanova el proper 11 i 12 de gener, coincidint amb la Fira de St. Hilari, per signar la segona part de l'agermanament. Un compromís que pretén implicar les administracions locals però també, les escoles i sobretot els joves.\nLa delegació vilanovina estava integrada per deu persones. L'alcalde, Joan Vich; el president del Comitè d'agermanament, Joan Romero; els Tinents d'Alcalde, Rafaela Ventura i Antonio Sánchez, el regidor de CiU i d'IC -V, Joan Costa i Francesc Viera; dos membres el Comitè d'agermanament, Rosa Freixas i Lluís Prat i la cap de premsa de l'Ajuntament, Marissa Martínez.\nDissabte, després que els membres de la delegació fossin allotjats amb les seves respectives famílies, va tenir lloc l'acte central de l'agermanament.\nA la Sala Jordi Savall de l'edifici municipal de la Palletrie, es van fer els discursos oficials.\nL'Alcalde d'Amilly, Gérard Dupaty va ser l'encarregat d'encetar els parlaments i de donar els torns de paraula. Dupaty va destacar especialment els objectius d'aquest nou compromís que implica no només a les administracions locals sinó també a les escoles, a les entitats socials i esportives i sobretot als joves.\nAl seu torn, l'Alcalde, Joan Vich, va destacar la voluntat comuna que ha impulsat els dos municipis a conèixer-se millor, malgrat les diferències de l'idioma, la cultura i les tradicions. Vich va fer referència als actes que en motiu de la Cursa per la Pau es van viure al nostre municipi al mes de setembre.\nL'Alcalde va parlar d'un fet extraordinari de solidaritat que va aplegar representants d'Itàlia, França, Alemanya i d'Espanya, entorn un manifest signat conjuntament. Aquest acte, va dir el batlle vilanoví, va ser possible gràcies a la fortalesa d'una amistat consolida com la que hi ha entre els pobles i que és capaç, va dir, de fer que s'adoptin compromisos tan importants.\nVich també va fer referència al debat que en aquests moments s'està portant a terme a la Unió Europea sobre la necessitat de dotar-se d'una constitució, una carta magna, que garanteixi els drets i deures dels ciutadans d'Europa.\nAl seu torn, el regidor de CiU, Joan Costa, es va dirigir a la sala fent referència en primer lloc als aspectes comuns que apropen els dos municipis, Vilanova i Amilly. Costa va adduir a “la lluita constant per la llibertat i la democràcia, el fet de ser pobles oberts i solidaris amb altres col•lectius i el nostre esperit europeista”. Costa també va fer un emotiu homenatge als catalans que en un moment determinat i per diferents motius van haver de deixar la seva terra i establir-se a França.\nEspecialment emotiu va ser el lliurament d'una bandera catalana, a Ester Viñals, una catalana afincada a Amilly que va rebre la senyera amb llàgrimes d'emoció.\nFrancesc Viera, el regidor d'Iniciativa - Els Verds, va tancar la roda de parlaments. Viera va parlar de l'agermanament com un compromís il•lusionant que els polítics han de saber transmetre als veïns de Vilanova i d'Amilly. El regidor ecosocialista va afirmar que l'agermanament no tindria sentit sinó s'impliquen les entitats i si els ciutadans no adopten un paper protagonista. És per això que Viera es va comprometre a treballar, dins les seves possibilitats per anar traslladant aquesta il•lusió al poble al mateix temps que es treballa per crear uns forts lligams humans d'amistat i de solidaritat entre els dos municipis agermanats.\nDesprés dels parlaments, es va procedir a la signatura de la carta d'agermanament que tots els presents van seguir amb atenta mirada. Dupaty i Vich, van llegir els diferents compromisos en veu alta, el primer en francès, Vich en castellà.\nDesprés de la signatura es va segellar el compromís amb un brindis. La jornada va acabar amb l'intercanvi de regals institucionals i un sopar als salons Althea d'Amilly. La delegació també va assistir a continuació a una festa que va organitzar l'associació Clovis, a la sala Jean-Vilar.\nEs comencen a estudiar les propostes d'intercanvis escolars, musicals i esportives\nL'Ajuntament d'Amilly proposa començar un seguit d'intercanvis escolars durant la primavera. El més fàcil de posar en pràctica és el contacte entre joves de 12 a 15 anys per mitjà del correu tradicional o el correu electrònic. Però la proposta d'Amilly passa també per tenir un contacte personal entre els joves que es podria materialitzar en una estada a Amilly encaminada a la immersió en la llengua francesa.\nL'objectiu seria doble, per una banda, aprofundir en diferents aspectes històrics, culturals i socials i per l'altra, establir uns llaços afectius importants en els quals també implicarien als professors. En aquests moments ja hi ha un compromís en ferm par part de l'escola Schumann d'Amilly.\nD'altra banda, Amilly té una àmplia i extensa tradició esportiva. Per aquest motiu, l'Ajuntament francès proposa diferents trobades esportives en les disciplines d'handbol i de futbol. Així mateix, el proper 17 de maig, s'inaugurarà a Amilly un polisportiu dedicat a les arts marcials. La delegació vilanovina ja va visitar les obres de construcció del Dojo, que és el nom que rep aquest complex esportiu, durant la seva visita oficial del passat mes de maig.\nLa música és una altra de les grans tradicions d'Amilly i precisament és el tema que centra una altra de les propostes més importants. L'Escola Municipal de Música i el Col•legi Schumann proposen un intercanvi de quinze joves d'entre els 12 i els 14 anys, amb els seus professors.\nUna estada que acabaria amb un concert hispano-francès a la sala Jean-Vilar.\nD'altra banda, també es proposen d'altres trobades de treball així com festives per celebrar l'agermanament. No obstant, i malgrat la diversitat de propostes encara no hi ha res en ferm. L'Ajuntament de Vilanova així com el comitè d'agermanament estan treballant en aquests moments per oferir noves propostes durant la visita que Amilly farà el proper mes de gener.\nAmilly i Vilanova del Camí formalitzen el seu agermanament\nVilanova del Camí i la població francesa d'Amilly ja estan agermanades. La cerimònia que es va celebrar el passat dissabte 11 de gener en el marc de la biblioteca de Can Papasseit va oficialitzar la relació entre les dues poblacions que van seguir atentament més d'un centenar de persones.\nL'Alcalde, Joan Vich, qui va presidir l'acte, va assegurar que la signatura de l'Agermanament era el punt culminant d'un compromís institucional que es va iniciar el mes de maig de l'any passat. Ja en aquell moment, va dir l'alcalde, vàrem constatar que teníem moltes coincidències ja que parlàvem la mateixa llengua, la de l'amistat.\nVich va expressar el seu desig per aquest nou Agermanament, que els veïns de cada una de les poblacions, les entitats, els organismes... es coneguin, es relacionin i es possibilitin intercanvis culturals, socials, esportius o escolars fins a fer que la pròpia convivència esdevingui una veritable i ferma amistat.\nEn el mateix sentit es va dirigir l'alcalde d'Amilly, Gérard Dupaty, que va desitjar avançar cap a la realitat pluricultural que és Europa. Els dos alcaldes van apostar per una Europa lluny de la que una i altra vegada ha estat escenari de confrontacions i batalles. Tots dos van expressar el desig d'una Europa d'Amistat i de Pau.\nA l'acte de signatura de l'Agermanament també hi va participar Ricardo Malacarne, president del Comitè d'Agermanament i representant de l'ajuntament de Calcinaia. Malacarne va recordar que un Agermanament és un compromís que s'adquireix en el present però que té una continuïtat. Aquest és un acte, va dir, que apropa a les persones i contribueix a la promoció i la difusió d'un sentiment europeu. Tot seguit, Malacarne es va dirigir als nous amics d'Amilly i els va assegurar que a Calcinaia havien trobat una altra comunitat d'amics.\nPer acabar la roda d'intervencions va parlar, Alain Nogaret, un dels dos regidors del Partit Socialista de l'Ajuntament d'Amilly qui va lliurar a l'alcalde, Joan Vich, una bufanda amb l'anagrama del Partit Socialista.\nDesprés de la signatura hi va haver un intercanvi de regals institucionals i l'acte es va acabar amb un refrigeri.\nD'altra banda, durant el matí de dissabte 11 de gener es va celebrar una reunió de treball a la que hi van assistir una seixantena de persones. Els directors dels centres d'ensenyament de Vilanova, el director de l'Escola Municipal de Música d'Igualada, els presidents dels principals clubs esportius del municipi a banda dels representants dels ajuntaments de Vilanova, Amilly i Calcinaia van discutir sobre el programa d'activitats de l'Agermanament per al 2003. Els diferents col•lectius van aportar diferents punts de vista i ja es van establir les línies generals de les col·laboracions.


El Museu d'Història organitza un itinerari per conèixer l'origen medieval de l'horta Major | Ràdio Sabadell\nEl Museu d'Història organitza un itinerari per conèixer l'origen medieval de l…\nHorta Major del riu Ripoll. Foto: Ajuntament de Sabadell.\n08.10.2017 12:51 Pere Gallifa\nEl Museu d'Història organitza un itinerari per conèixer l'origen medieval de l'horta Major\nAquesta activitat s'emmarca en les Jornades Europees del Patrimoni, sota el lema "Patrimoni i natura, un paisatge de possibilitats". Per aquest motiu, el Museu d'Història de Sabadell ha organitzat un recorregut per l'horta Major del riu Ripoll, ja que permet observar com es relacionen la natura i el patrimoni històric sabadellenc. "D'una banda el Ripoll es un espai natural, format de natura, i de l'altra és un paisatge cultural on hi han passat moltíssimes coses i s'hi veu la història paral·lela de la ciutat, amb els mateixos períodes històrics", ha explicat Isabel Argany, responsable de Didàctiques del Museu.\nL'horta Major de Sabadell és també la més antiga del rodal del riu Ripoll, ja que hi ha indicis que s'hi cultiven verdures i hortalisses des de l'edat medieval. Isabel Argany també n'ha destacat la seva importància pel desenvolupament econòmic de la ciutat. "Sabadell sempre ha estat una ciutat molt pobra en aigua, i l'horta va permetre que els sabadellencs poguessin cultivar les seves verdures a baix al riu".\nDurant el recorregut, s'han pogut descobrir els camins que portaven al riu i com van donar lloc als carrers actuals. També s'ha conegut el sistema de regadiu que portava l'aigua als molins del rodal i edificis més moderns de l'època de la industrialització.\nEl Museu d'Història de Sabadell organitza cada tercer diumenge de mes activitats gratuïtes com aquesta per donar a conèixer el patrimoni històric de la ciutat.


L’Autcat demana al Ministre José Luís Escrivá ampliar la prestació de cessament d’activitat per als autònoms tal i com s’ha fet amb els ERTO - CECOT\nL’Autcat demana al Ministre José Luís Escrivá ampliar la prestació de cessament d’activitat per als autònoms tal i com s’ha fet amb els ERTO\nRius: “Ha quedat demostrat que la prestació extraordinària per cessament d’activitat ha resultat una eina positiva per pal·liar els efectes de les mesures del confinament. Per això hem demanat al Ministre Escrivá que ampliï el termini establert actualment per al 30 de juny”.\nL’Organització d’Autònoms de Catalunya-Autcat va dirigir una carta, la setmana passada, al Ministre d’Inclusió, Seguretat Social i Migracions, José Luís Escrivá, per sol·licitar-li l’ampliació de la prestació per cessament d’activitat més enllà del 30 juny. Una petició que l’Autcat considera necessària per aquells casos de persones autònomes que no puguin dur a terme la seva activitat amb normalitat, i poder protegir la manca d’ingressos dels autònoms en aquesta situació excepcional i contribuir a la supervivència dels seus negocis.\nEl president de l’Autcat justifica aquesta proposta per les característiques d’algunes activitats, ja que no totes elles podran reiniciar-se amb normalitat a partir de la finalització de l’estat d’alarma que es va produir ahir. “Durant aquests mesos de crisi sanitària motivada per la COVID-19 s’ha demostrat que la prestació extraordinària per cessament d’activitat, que comporta una exoneració de les quotes a la Seguretat Social de manera temporal, ha resultat una eina positiva per pal·liar els efectes de les mesures de confinament”, explica Rius, “i tal i com ha succeït amb els ERTO, creiem necessari ampliar també el termini establert per a la prestació per cessament més enllà del 30 de juny”.


Editorials, EIX DIARI Pàgina 3\nRetallades a l'administració local\nEls ajuntaments de Sitges i Vilanova, tots dos governats per CiU -tot i que en el cas de Sitges en coalició amb PPP, NH i GIS-, han anunciat retalles en els pressupostos del 2013. La disminució dels ingressos, la impossibilitat de trobar noves fonts de finançament i la necessitat d'elaborar pressupostos sense dèficit els obliga a retallar les partides de despesa, segons diuen.\nSentència de vergonya, periodisme d'exemple\n'Continuarem perquè encara hi ha moltes, moltíssimes coses per explicar. I les explicarem. No ens faran callar. No callarem'. Amb aquesta contundència finalitzava l'editorial de la revista gironina Café amb Llet del mes d'octubre, mentre els seus editors esperaven una sentència que ja s'ha confirmat que els condemna a pagar 10.000 euros a un alt càrrec sanitari; Josep Maria Via, per 'haver vulnerat el seu honor'. El cas ha donat la volta al món i s'han fet ressó de l'escandalosa sentència mitjans de comunicació com The Washington Post.\nEix Diari ja és una realitat\nDesprés d'un any de feina i de reflexió al voltant de la necessitat d'impulsar un nou projecte periodístic, Eix Diari ja és una realitat. El nou diari vol unir informativament les comarques del Garraf, l'Alt Penedès i el Baix Penedès i vol convertir-se en un espai d'intercanvi d'experiències obert a l'opinió de tots, el mateix lema que havia inspirat fins ara Vilanova Digital.\nEls festivals salven l'estiu de Vilanova\nVilanova i la Geltrú és escenari durant tot l'estiu de multitud de festivals de música de diferent format que tenen com a denominador comú que estan impulsats des de la societat civil, des de les entitats culturals i juvenils de la ciutat. Faraday, que es va celebrar el passat cap de setmana, i Nowa Reggae, que arribarà la setmana vinent, són dels més prestigiosos i han aconseguit convertir-se en un referent estatal.\nUn cap de setmana de no Trapezi a Vilanova\nDesprés de 15 anys, Vilanova i la Geltrú s’ha quedat sense Festival de Circ. Arriba el cap de setmana, però enguany no hi haurà Trapezi, el Festival de Circ que des de fa 15 anys està vinculat a la ciutat amb més o menys fortuna i presència. S’han programat dos espectacles de circ, per mantenir la presència d’aquesta disciplina a la ciutat, però el trencament de la ciutat amb el circ va més enllà\nFormar part d'un club especial\nAquest passat cap de setmana el CF Vilanova i el CP Vilanova afrontaven el punt àlgid de la temporada. Mentre els del futbol cremaven el darrer cartutx per intentar aconseguir la permanència a Tercera divisió, els del Patí afrontaven un cop més la final a quatre de la CERS. El desenllaç no ha estat el desitjat en cap dels dos casos, però les sensacions i la salut anímica de les dues entitats passa per una situació molt diferent.\nL’escola Pasífae torna al ple municipal\nTancar una escola, i no és el primer cop que se’n tanca una a Vilanova i la Geltrú, és sempre un procés traumàtic: una escola no és només un conjunt d’instal•lacions, ni de documents, ni de personal, sinó, sobretot, és un tros de la memòria viva de totes les persones que hi han passat i que l’han anat construint alhora que ella mateixa els ajudava a bastir-se com a persones i ciutadans\nSindicats i entitats de tota la comarca s'han sumat en els darrers dies a la convocatòria de vaga general d'aquest 29-M que rebutja principalment una reforma laboral que agreuja la precarietat laboral que s'ha anat accentuant en els darrers anys de forma perillosa per als drets dels treballadors.\nEl desconcert vers la política\nLa democràcia és una forma de govern on el consens es basa en la voluntat general d’acceptar les decisions de la majoria i interpretar-les com les decisions de tots per cercar la convivència. Sense profunditzar en aquesta concepció, la democràcia del nostre país es basa, bàsicament, en els partits polítics, les eleccions i la seva transformació en representació parlamentària, municipal, comarcal, etc. Però cada cop es percep amb més claredat que el “consens democràtic” entre els continguts de les decisions presses i els electors són més allunyats.\n2012: comencem una nova etapa\nLa nova realitat de l'Eix Diagonal\nLa inauguració oficial de l’Eix Diagonal que uneix les capitals del Garraf, l’Alt Penedès, l’Anoia i el Bages ha estat la bona notícia d’una setmana marcada per un graó més en les polítiques de contenció econòmica i en el funambulisme d’alt risc en què s’ha convertit la política europea.\nLa Fira de Novembre i les escletxes de prosperitat\nEditorialitzar cada novembre sobre l’inici de la Fira és ja un acte ritual dels mitjans de comunicació de la ciutat. Any rere any, afloren les mateixes línies argumentals més o menys apologètiques o crítiques sobre la continuïtat de la Fira, el seu format , el seu impacte sobre la projecció de la ciutat, els avantatges i inconvenients de la seva ubicació en l’espai públic del centre vila, el beneficis reals que aporta a l’activitat econòmica o la conveniència de la privatització de l’espai públic que aquesta suposa. Sovint semblava que, en èpoques de vaques grasses i perspectives il•limitades, la Fira es quedava massa petita i provinciana per la Vilanova que es volia arribar a ser.\nMassa soroll per a res\nLa crisis econòmica que ens afecta des de fa quatre anys i que ha provocat una taxa d'atur estructural del 16% a la comarca del Garraf ha servit almenys per posar d'acord als partits polítics en un punt: calen mesures per tornar a crear ocupació. I aquí s'acaba l'entesa.\nGovernar els ajuntaments en temps de crisis i en minoria\nDesprés de sis hores de sessió plenària a Vilanova i la Geltrú, amb baralles, retrets i acords entre els grups, crida l'atenció que, malgrat que el tema que domina el debat polític és l'endeutament municipal, cap dels acords ni cap de la dotzena de mocions que es van discutir tingués com a objectiu alleugerir el dèficit, disminuir la despesa o resoldre els problemes de tresoreria del consistori.\nLleialtat institucional i amb el votant\nEls nous alcaldes i regidors de govern del Garraf han començat a prendre posicions aquesta setmana en les seves noves responsabilitats per afrontar un mandat complex en el que la contenció de la despesa i la reactivació econòmica hauran de ser les prioritats d'una comarca especialment castigada per l'atur i les seves conseqüències socials. Mentre, els regidors que exerciran d'oposició fan el propi, alguns per primer cop i amb l'experiència que ha donat l'acció de govern. I apel·lant a aquesta experiència, hauran de ser els primers a mostrar lleialtat institucional amb fermesa.\nPàgines: 6 5 4 3 2


La CGT del Vallès Oriental denuncia repressió sindical en l'empresa Ramcon SA.\nAvui 02 de Juny l’empresa Ramcon S.A ha comunicat l’acomiadament de la nostra companya Isabel, membre activa de la nostra secció sindical. El motiu d’aquest acomiadament és una entrevista que la companya va concedir a la televisió Vallès Visió després de posar-se aquest mitjà en contacte amb ella. Des d’aquest sindicat volem denunciar a l’empresa i a l’Ajuntament com a executors d’un clar exemple de REPRESSIÓ SINDICAL.\nA mitjans d’Abril, la televisió Vallès Visió es va posar en contacte amb la nostra afiliada per a fer un enregistrament i gravar-la per a explicar la situació que havien sofert amb la suspensió de pagaments de l’empresa Expertus i que la nova empresa Ramcon es feia càrrec del servei. En tot moment, la nostra companya...\nEls darrers dies el Govern de l’Estat Espanyol, format per PSOE I UP, ha posat sobre la taula una proposta d’Ingrés Mínim que s’aproparia als 462 euros al mes, una proposta que se suma a la que ja s’aplica, en teoria, des...\nL’Ajuntament de València, al mes de març, uns dies després de decretar-se l’Estat d’alarma, fa públic que habilitarà places residencials d’emergència per la Covid-19\nEls treballadors i treballadores de Nissan han rebut la notícia publicada al diari japonès Nikkei sobre el tancament de les seves fàbriques a Barcelona sota de la carpa d'un piquet de vaga que porta activa des del dia 4 de maig. Un cop a la moral de la gent que de manera decidida s'han bolcat a defensar el futur dels seus 3.000 llocs de treball i indirectament altres 20.000 més, amb una vaga...\nEl Departament d’Educació ho ha tornat a fer: ha donat l’esquena, de nou, a la comunitat educativa, així com als representants legals d’aquesta en l’àmbit educatiu i del lleure. L’enèsim i temerari cop de volant del Departament ha provocat un alt grau de rebuig per part de tots els sindicats i associacions de famílies: CCOO, CGT, UGT, USTEC-STEs, FaPaC...


31 octubre 2013 5è, 6èErnest\nTots els alumnes del cicle superior hem anat al Parc de Lourdes d’Arenys de Munt a celebrar la Castanyada. Al Parc hem jugat pels tobogans, hem passejat pel bosc, hem collit castanyes i ens ho hem passat molt bé.\n29 octubre 2013 5èErnest\nPer donar per finalitzat el tema dels animals vertebrats hem anat a veure les aus rapinyaires i carronyaires que tenen al Cim d’àligues i el seu espectacle de vol.\nRealment són uns ocells espectaculars.\nAquí teniu unes quantes fotos del que hem vist i unes fotos de tot el grup.\n23 octubre 2013 5è, GeneralErnest\nEls alumnes de cinquè aquests dies hem passat les proves d’avaluació diagnòstica de matemàtiques, castellà i català per veure com està el nivell nivell en aquestes matèries. En 8 o 10 dies ja tindrem els resultats.\nDe 23 d’octubre de 2013\n23 octubre 2013 5è, 6èErnest\nJa hem acabat el primer torn de tallers aquí teniu algunes fotos. Aviat penjarem més.\n22 octubre 2013 6èErnest\nEls de sisè hem treballat les màquines simples: Politges, torn, pla inclinat,…\n3 octubre 2013 5èErnest\nAquests dies els alumnes de cinquè hem pogut veure a la classe els cinc tipus de vertebrats diferents. Alguns alumnes han portat mamífers (conills, hamsters, conill porquí), ocells (cadernera, perico, pollastre) peix (carpa de colors), amfibis (gripau) i rèptils (diferents varietats de tortugues).\nTREBALLAR ELS ANIMALS VERTEBRATS\n1 octubre 2013 5èErnest\nAquí teniu unes activitats del jclic per a treballar els animals vertebrats i els invertebrats.\nPER PRACTICAR LES FRACCIONS\nOBSERVANT PLOMES PEL MICROSCOPI\n1 octubre 2013 5è, GeneralErnest


JORNADA 23: PERFUMERÍAS 67 - UNI 60 - LA GRADERIA\nAvui l’Uni m’estava agradant a la primera part que és el que he pogut i m’han deixat veure els de Canal FEB perquè es pot perdre o es pot guanyar, però l’important és competir i avui ho estava fent. Li estava plantant cara al Perfumerías que no se les acabava de treure de sobre. S’arribava a la mitja part amb 37 a 32 per les de Salamanca i el partit estava totalment obert.\nL’Avenida aquesta vegada es queixava de l’arbitratge que era massa permissiu amb les gironines, a diferencia dels partits anteriors que havien disputat. Això era un molt bon símptoma per l’equip d’Èric Surís perquè volia dir que hi havia una alta intensitat defensiva, de la que en moltes ocasions ens hem queixat que li manca a l’equip.\nFotos: Àlex Avenida\nMalgrat algunes pèrdues de pilota innocents, les jugadores estaven força centrades i podíem ser optimistes. Ibekwe i Spanou estaven encertades compensant l’absencia anotadora de la Peters i de la Leo que s’estaven trobant a faltar, però semblava que hi hauria un partit molt renyit.\nA la segona part m’he connectat uns minuts més tard i no m’ho podia creure. M’he hagut de fregar els ulls perquè ha tornat a passar per enèsima vegada, semblava el dia de la marmota, i ja en van unes quantes: la pàjara de torn. L’Avenida se n’ha anat amb la tonteria de 15 i després a córrer. Al final del tercer quart, la diferencia s’ha escurçat a 9 punts, però a l’últim quarts que ja no he pogut veure perquè s’ha tallat la connexió no s’ha pogut remuntar i s’ha acabat perdent per 67 a 60.\nMalgrat que la majoria de vegades l’equip acaba guanyant els partits, ho estem dient gairebé totes les setmanes, aquestes pàjares te les pots «permetre» amb alguns equips, però amb un Avenida o un equip de playoff estàs mort perquè no tens marge per recuperar.\nPer molt que anem guanyant els partits, continuem tenim l’assignatura pendent com s’ha tornat a demostrar avui d’aconseguir competir els 40 minuts i això no és un problema de cames, sino de cap, cada vegada els playoffs estan més a sobre i allà no hi ha marge d’error.\nFoto: Canal FEB i el darrer quart\nDissabte vinent juguem contra el Cadí que s’hi juga el playoff i l’Uni malgrat no jugar-s’hi res, s’ho ha de plantejar com un repte. Les de la Seu se’ns ennueguen cada vegada i aquesta temporada ja ens han guanyat els dos partits disputats, per tant a veure si aconseguim demostrar-nos que podem girar la truita i agafem confiança.


La zona blava més cèntrica torna a ser de pagament - Canal Terrassa\nLa zona blava més cèntrica torna a ser de pagament\nLourdes SarrionData: 26/08/19\nAparcar a la zona blava més propera al centre de la ciutat ha deixat de ser gratuït. Aquest dilluns, 26 d’agost, els parquímetres del centre s’han tornat a connectar després d’estar desactivats entre el 5 i el 25 d’agost en aquests carrers més cèntrics.\nConcretament, aquests vials on es torna a pagar aquest dilluns són els que queden delimitats per la carretera de Montcada, carrer de Galileu, Sant Valentí, Sant Antoni i Topete.\nLa resta de zones blaves de la ciutat, més enllà del perímetre indicat, són gratuïtes durant tot el mes d’agost, perquè l’experiència demostra que la necessitat d’aparcament de rotació es redueix considerablement.\nDes de fa ja 8 anys l’Ajuntament aplica diferents criteris a les zones blaves, segons les necessitats. Els responsables municipals han constatat que els períodes de vacances de la ciutadania s’han diversificat. Això provoca que l’activitat comercial, sobretot al centre, mantingui una intensitat força elevada a principis o finals de mes. En conseqüència, la demanda d’aparcament es manté en nivells molt similars a la resta de l’any.\nL’Ajuntament informa d’aquestes mesures als conductors mitjançant cartells als parquímetres, el web municipal i a través de les xarxes socials.\nTerrassa disposa actualment de 134 parquímetres, 19 d’ells operen amb pagament de targeta online, i un total de 1.971 places de zona blava.\nTags: agostaparcamentbutlletiparquímetressetembrezona blava\nLes esglésies són una alternativa als cementiris per a la custòdia de les cendres dels difunts\nExperimentar amb els sons, els ritmes i la percussió


L'Institut ha estat guardonat amb premis pel que fa a les seves activitats amb els alumnes. En aquesta pàgina teniu una recopilació de tots ells.\nPremi al Festival Camera Zizanio\nEns acaben d’escriure del Festival Camera Zizanio de Pyros (Grècia) per dir-nos que ‘Bellvitge, el valor d’un barri’ ha rebut una menció especial a la categoria de films realitzats per alumnes de 13 a 16 anys!! Enhorabona!!!\nAquest és l’enllaç del web on hi ha els films premiats i les mencions: http://camerazizanio.net/2014/12/08/awards-2014/\nEl 26 d'abril va tenir lloc l'acte de lliurament de premis del concurs al millor treball de recerca organitzat per la Universitat Pompeu Fabra. Les alumnes de 2n de Batxillerat del nostre centre, Jennifer Molina i Sara Gubert, van guanyar el premi UPF al millor treball de recerca en l'àmbit de les llengües i el llenguatge amb el seu treball escrit en francès i titulat "Étude de la mise en pratique de l'intercompréhension".\nMyrna Prieto, alumna de 2n de batxillerat , modalitat artístic, Ha estat premiada amb una menció d'honor en l'àmbit d'expressió en les “15es Jornades Científiques i tecnològiques” de la ciutat de l'Hospitalet de llobregat, celebrades el 29 i 30 de maig de 2014 amb el seu treball “El cinema fantàstic de Méliès”.\nAquesta alumna vol compartir amb tots vosaltres el seu curt “Curiós, Curiossísim”, en el qual va intentar aplicar alguns efectes especials com la sobreimpressió, els jocs d'escales , el stock trick iel stop motion, inventats per G. Méliès (1861-1938). Va necessitar de la improvisació i de la intuició del creador per portar-nos de nou a l'origen del cinema.\nFeu clic a la imatge de la dreta per veure el video\nSumo amb robots Lego 2014\nEls quatre alumnes de 3r d'ESO que han participat al concurs de robòtica educativa Robolot el 27 d'abril han estat premiats en la categoria de Sumo amb robots Lego. Enhorabona!\nVeieu els detalls de l'activitat i els vídeos de com s'ho fan els seus robots al bloc de Tecnologia de l'institut\nConcurs Mans Unides 2014\nEl 25 de març es va celebrar l'acte final de Catalunya del festival de Clipmetratges de Mans Unides "El teu punt de vista pot canviar el món" a l'auditori del Caixaforum de Barcelona.\nL'Igor Szpkowski , un dels actors protagonistes de la sèrie "Polseres Vermelles" va entregar els premis.\nEl cinquè premi va ser pel vídeo " El poder de la il·lusió" dels alumnes Myrna Prieto, Mireia García , Blanca Villalba i Toni González de 2n de batxillerat B.\nFelicitats nois, molt bona feina!!!!!\nFeu clic sobre la fotografia per veure-la més gran.\n12es Jornades Científiques i Tecnològiques de l'Hospitalet\nEls dos treballs presentats per l'institut a les 12es Jornades Científiques i Tecnològiques de l'Hospitalet han estat premiats: El genocidi armeni , de Nina Khalatyan tutoritzat per Carme Torrijos, menció d'honor en la categoria Social. Disseny d'un sistema de microinjecció d'insulina , de l'equip FLL BellBOT-G tutoritzat per Carolina Crespo, premi en la categoria Biopol'H. Felicitats a tots i a totes!\nFeu clic a la imatge de l'esquera per veure unes fotos i la notícia de TV Hospitalet\nPodeu llegir la notícia i veure el video de TV Hospitalet si feu clic aquí\nSegon premi Consum 2010\nEls alumnes de la USEE han guanyat el segon premi d'àmbit autonòmic en el concurs de contes dels Supermercats Consum!\nEl conte, que s'anomena "En Hip i la Mixa", intenta conscienciar sobre la necessitat de consumir làctics per a dur una vida més saludable.\nEl dia 3 de maig van anar a recollir el premi al Sant Andreu Teatre. El premi ha estat de 1000 € !\nAquí teniu dues imatges del dia del lliurament de premis. MOLTES FELICITATS!\nEls alumnes de l'equip First Lego League 2009 de l'Institut Bellvitge han estat premiats a les X Jornades científiques de L'Hospitalet\nEl 17 de juny l'equip First Lego League 2009 de l'Institut Bellvitge ha estat premiat, dins la categoria Agenda 21, a les 10es Jornades Científiques i\nTecnològiques de l'Hospitalet pel seu projecte sobre l'aprofitament de l'aigua de pluja per capturar les nostres emissions de CO2. Feu clic a la imatge de l'esquerra o aquí.\nL'equip FLL Institut Bellvitge a l'Open European Championship de robòtica.\nL'equip FLL Institut Bellvitge ha participat a la final europea de la competició robòtica First Lego League, l'Open European Championship a Copenhague (Dinamarca) els dies 1, 2 i 3 de maig\nPodeu tenir més informació en el bloc de la professora Carolina Crespo que recull totes les seves impressions sobre aquesta experiència. Feu clic aquí o a la imatge de la dreta.\nQuatre alumnes de l'Institut Bellvitge veuen reconegut el seu talent científic\nEl dissabte 16 de maig es va fer un acte de reconeixement del talent científic i tecnològic de 92 estudiants de secundària de tota Catalunya, dins el programa Enginycat d’impuls a les enginyeries i les vocacions cientificotècniques.\nQuatre membres del nostre equip First Lego League 2008 van estar reconegudes pel seu projecte sobre aplicacions de les energies renovables als edificis d’habitatges de Belvitge: Anna Notario, Noemí Sanjurjo, Roser Grimao i Qi Zhu. Més informació fent clic aquí o a la imatge del marge.\nPremi al millor projecte científic a la FIRST LEGO LEAGUE 2008\nL'equip de l'Institut Bellvitge que ha participat a la First Lego League va guanyar la categoria al millor projecte científic a la final nacional i opten a participar en les competicions internacionals que es celebraran a l'abril a Atlanta i a Tokio. Si feu clic a la imatge de la dreta tindreu més informació.\nPodeu veure també un video al blog http://blocs.xtec.cat/tvbellvitge/ i també podeu escoltar la notícia que ha sortit a la radio de l'Hospitalet.\nPremi a l'equip millor entrenat a la First Lego League 2008\nEl grup d' alumnes de 4t A d'ESO que participen a la First Lego League van guanyar una de les vuit categories d'aquesta competició diumenge 16 de desembre de 2007 a CosmoCaixa: la de l'equip millor entrenat. El 20 de gener els 16 millors equips de tota Espanya competiran a la gran final.\nAquesta activitat, que es desenvolupa a 140 països, consisteix a construir i programar un robot, resoldre problemes i preparar un treball d'investigació científica, desenvolupant habilitats creatives, pensament analític, comunicació i treball en equip.\nFelicitats, Ànim i Endavant!!\nFeu clic a la imatge de l'esquerra si voleu més informació.\nPremi a la mostra de produccions audiovisuals 2006\nL'Institut Bellvitge ha participat en la Mostra de produccions audiovisuals organitzat pel Departament d'Ensenyament, i ha resultat premiat en la modalitat de fotografia. Podeu veure els nostres treballs fent clic aquí i a la icona de l'esquerra.\nPrimer premi al concurs: El Recorregut de l'Energia (2006)\nEls alumnes de 4t B d'ESO han guanyat el primer premi del concurs: "El Recorregut de l'Energia", amb el treball "Racionalització del consum energètic a la nostra comunitats de veïns", que consisteix en un projecte d'instal·lació racional d'il·luminació a les escales de veïns del barri. Segons els seus càlculs és possible estalviar més del 50% d'energia i a sobre estalviar diners.\nEl Recorregut de l'Energia (2003)\nEl Concurs "El recorregut de l'Energia", proposava que cada centre desenvolupi un projecte energètic complet a partir d'una de les 15 experiències pràctiques recollides en el material didàctic "El recorregut de l'Energia". Una altra opció consistia en desenvolupar una idea innovadora en l'àmbit de l'estalvi energètic, en la millora de l'eficiència energètica o l'aplicació de les energies renovables. El treball culminava amb la presentació a les oficines de l'ICAEN d'una memòria on, amb l'ajuda de material àudiovisual, es descrivia l'experiència, el seu objectiu i es detallaven les conclusions a les quals s'havia arribat.\nL'Institut Bellvitge va ser una de les escoles finalistes i li va estar concedit el cinquè premi pel projecte "Cuina Solar", basat en la construcció de diversos tipus de cuines solars a partir de materials accessibles, com el cartró, el paper de diari i l'alumini.\nSi voleu més informació. Feu clic a la foto o aquí.\nFa anys al centre s'ha considerat la fotografia com una eina molt important per a estimular la creativitat personal i el coneixement de l'entorn. El fet d'impartir batxillerat artístic ha donat un impuls a aquesta disciplina a uns els alumnes poden expressar de forma immediata tots els seus coneixements d'imatge i composició. S'han presentat a concurs treballs durant els anys 1998, 1999, 2000, 2001 i en tots ells els jurats han considerat que els treballs presentats eren mereixedors de premis.\n1r Concurs Fotogràfic (any 1998) organitzat pel SMAV\n( Aquí teniu una explicació dels treballs presentats)\nEl descobriment de la càmera fosca.\nUna mirada a l'entorn\n2r Concurs Fotogràfic (any 1999) organitzat pel SMAV\n3r Concurs Fotogràfic (any 2000) organitzat pel SMAV\n4rt Concurs Fotogràfic (any 2001) organitzat pel SMAV\nPremi Mostra de Produccions Audiovisuals Escolars (curs 2005-06)\nDes de l'any 2002 els alumnes de 2n de Batxillerat Artístic han treballat el vídeo digital com a mitjà d'expressió artística. La dotació que va arribar aquest any destinada a Batxillerat artístic amb una estació de vídeo digital ens ha permés presentar treballs al concurs organitzat pel SMAV.\nL'any 2002 vam presentar un conjunt de 5 treballs d'animació. EL curt "Dins el zulo" va ser premiats pel jurat al VIII Premis de Video Escolar.\nEl curt "Dins el Zulo" va ser seleccionat l'any 2003 per participar al "Encuentro de Grupos Escolares de cine y video" dins la "18 Edición del Festival Internacional de Cine Cinema Jove" celebrada a València.\nAl març del 2003 els curtsmetratges "Dins el zulo" , "Ei! Que tinc gana!", "El fumador passiu", "Jaumeta" i "Com a gat i peix" van participar al "Certamen de Cortometrajes de Ficción en Catalán del Gobierno Balear"\nL'any 2004 el curt "Metamorfosi" va ser finalista als X Premis de Video Escolar i van ser seleccionats els curts "El misteri de la ploma", "Un dia qualsevol" i "Formigueix".\nA novembre de 2004 el curs "Dins el Zulo" ha estat seleccionat pel "4th European Meeting of Young People's Audiovisual Creation" - Camera Zizanio a Grècia.\nL'any 2004 el curt "4" va ser finalista als XI Premis de Video Escolar.\nEls curts "Cargol Pintor", "Muntant una vida", "Metamorfosi" i "Formigueix" realitzats pels nostres alumnes de batxillerat artístic, han estat seleccionats per participar a la part competitiva del Encuentro Audiovisual de Jóvenes part del 20 Festival Internacional de Cine: Cinema Jove.\nCargol Pintor ha obtingut l'Accèsit de la categoria B i Muntant una vida ha obtingut la menció i diploma acreditatiu a la película més innovadora.\nEl curt "Les Hores Mortes", realitzat pels nostres alumnes de batxillerat artístic, ha estat seleccionat per participar a la part competitiva del Encuentro Audiovisual de Jóvenes part del 21 Festival Internacional de Cine: Cinema Jove.\nLogos del Pla de la Sida (2003)\nUna estudiant de l'Institut Bellvitge guanya el concurs de logos del Pla de la Sida.\nLa Comissió de la Sida ha lliurat els premis del concurs Dissenya el nostre logo adreçat a estudiants de quart d'ESO de la ciutat. El concurs estava adreçat a trobar la futura imatge de les campanyes del Pla Municipal d'Acció contra la Sida. El primer premi se l'ha endut l'estudiant de l'Institut Bellvitge, Mari Ángeles Carrillo. També s'han lliurat dos premis més: el de la creativitat, que ha estat per Daniel Serrano; i el de l'originalitat, que se l'ha emportat Esther Bellini.En total, els estudiants de quart d'ESO de la ciutat han presentat 90 treballs al concurs que s'emmarca dins del programa Maleta pedagògica i pretén aconseguir que els joves adoptin una posició responsable respecte la Sida. Tanmateix, el certamen ha volgut analitzar de quina manera reben els joves la informació sobre la malaltia i quina és la seva implicació en la lluita contra la síndrome.\nMari Ángeles Carrillo és l'autora del logotip que a partir d'ara serà utilitzat com a imatge de les campanyes del Pla Municipal d'Acció contra la Sida. Carrillo va participar en el concurs adreçat a estudiants de quart d'ESO.\nEl dissabte 13 de desembre el president en funcions de la Generalitat, Jordi Pujol, i el conseller en funcions d'Universitats i Recerca, Andreu Mas-Colell, lliuraren els guardons de la 22a edició dels premis CIRIT, que tenen com a objectiu fomentar l'esperit científic del jovent. El treball "L'aigua que bevem", presentat per l'alumna de 2n de Batxillerat de l'Institut Bellvitge, Susana Larroy i tutora Elena Rodrigo\nWebs de Ciència.\nVam presentat treballs tant a l'edició de 1996, com a la de 1997 del concurs webs de ciència organitzat per la SGTI. Aquí podeu trobar els treballs i els premis obtinguts:\nAny 1996 Els volcans (5è premi)\nAny 1996 Empúries\nAny 1997 La Caixa de Música (1r premi)\nAny 1997 Cromatografia\nL'any 1998 es va organitzar un concurs per mostrar el centre a Europa. Aquest concurs era una part de les jornades anomenades Netdays. Les pàgines que esteu veient es van presentar a concurs i van obtenir el 4rt Premi concurs Netdays


Saber més respecte al cognom Tagupa és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Tagupa sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Tagupa.\nEl cognom Tagupa en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Tagupa, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Tagupa és major a la de la resta de països.\nEl mapa del cognom Tagupa\nL'oportunitat d'informar-se en un mapamundi sobre quins països posseeixen una major quantitat de Tagupa en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Tagupa, per a aconseguir així la informació precisa de tots els Tagupa que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Tagupa, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Tagupa. De la mateixa manera, podem veure en quins països s'han arrelat i desenvolupat, motiu pel qual si Tagupa és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Tagupa del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Tagupa en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Tagupa poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Tagupa és un cognom més freqüent, i en quins països Tagupa és un cognom insòlit o inexistent.\nNom de Famille Tagupa


El regatista del CN Cambrils, Jordi Xammar, campió de la Copa del Món en 470 disputada a Miami - Revista Cambrils\nCal destacar la importància i dificultat d’aquest campionat en el que hi han participat 665 regatistes, de 62 països d’arreu del món i 450 embarcacions, entre els que hi havia 34 medallistes olímpics\nPublicat el Dimarts, 5 de febrer de 2019 10:35h\nJordi Xammar i Nico Rodríguez amb les medalles de campions | Cedida\nEl regatista del Club Nàutic Cambrils, Jordi Xammar i el seu company d’equip –Nico Rodríguez– es proclamaven, aquest diumenge, campions del món en 470 en la World Cup Series disputada a Miami la setmana passada. Xammar va arribar a la fase de la Medal Race com a líder, després de la penalització imposada als suecs Anton Dahlberg i Frederik Bergsrtom per una desqualificació en la segona regata del dissabte que els va fer baixar al segon lloc quedant-se a 4 punts de l’equip del regatista del club cambrilenc.\nCal destacar la importància i dificultat d’aquest campionat en el que hi han participat 665 regatistes, de 62 països d’arreu del món i 450 embarcacions, entre els que hi havia 34 medallistes olímpics. En la competició també hi van participar les regatistes del Club Nàutic Cambrils Carla i Marta Munté en la classe 49erFX aconseguint finalitzar en una més que meritòria 24a posició i Món Cañellas en la classe Làser Standard, finalitzant en la posició 65 i a punt d’aconseguir la classificació pel grup Or.\nA dalt, una imatge d'arxiu de la parella campiona. A sota, moments de celebració al podi del campionat disputat a Miami


Cloc Cloc de fusta Coral de Me and Mine | Jugaia\nAquest Cloc Cloc de color coral és una joguina clàssica amb el qual divertir-se tota la tarda afinant la nostra punteria.\nFet de fusta, aquest Cloc Cloc mesura 20 cm i està compost per una copa, un pal, una bola i una corda enganxada a la pilota.\nCoordina els teus moviments, saca la teva punteria… I encistella la bola el més ràpid possible!\nCom funciona aquest joc de coordinació?\nL'objectiu d'aquest Cloc Cloc coral ésencistellar la pilota en la copa de l'extrem. Com menys temps triguis, millor!\nEl truc està en la pràctica. Combina moviments amb estratègia, afina la teva punteria i sé el més ràpid encistellant la bola.\nPots jugar en solitari i batre el teu propi rècord, o fer una competició amb els teus amics. Hi ha Cloc Cloc de diversos colors, com aquest blau o el groc. Que cadascun agafi el que més li agradi i comenci la diversió!\nAquesta original joguina de fusta fet a mà ens encanta perquè…\nEl Cloc Cloc ens encanta perquè és una joguina feta amb fusta de faig de manera artesana a Barcelona. A més, cada Cloc Cloc ha estat pintat a mà amb tints lliures de tòxics.\nRecomanem que ho utilitzin nenes i nens a partir de 6 anys, però a partir d'aquesta edat, és apte per a tots els públics. Fins i tot els adults gaudireu jugant amb aquest Cloc Cloc!